Alsónyék Község Önkormányzata Képviselő-testületének .../.... (...) önkormányzati rendelete
az államháztartáson kívüli források átvételéről és átadásáról szóló 6/2014. (III. 20.) önkormányzati rendelet módosításáról
[1] Jelen rendeleti szabályozás célja az önkormányzat által államháztartáson kívülre nyújtott támogatások elszámolási rendjének pontosítása, valamint az alsónyéken működő, rendszeresen támogatott civil szervezetek kiemelt civil szervezetté történő nyilvánítása.
[2] Alsónyék Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a képviselő-testület és szervei szervezeti és működési szabályzatáról szóló 2/2011 (II.15.) önkormányzati rendelet 25. § (4) bekezdésében biztosított véleményezési jogkörében eljáró Gazdasági és Szociális Bizottság véleményének kikérésével a következőket rendeli el:
1. §
(1) Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 3. § (1) bekezdése helyébe a következő rendelkezés lép:
„(1) Alsónyék Község Önkormányzata (a továbbiakban: Önkormányzat) tárgyévi költségvetési rendeletében határozhatja meg azon költségvetési előirányzatait, amelyek terhére támogatás adható. Az e célra elkülönített forrás felhasználásáról a tárgyévben a képviselő-testület dönt.”
(2) Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 3. §-a a következő (1a) bekezdéssel egészül ki:
„(1a) Alsónyék Község Önkormányzatának Képviselő-testülete (a továbbiakban: képviselő-testület) az önkormányzat mindenkori évi költségvetési rendeletében kiemelt szervezetnek minősíti, és így az önkormányzat tárgyévi költségvetési rendeletében közvetlen támogatást állapít meg:
a)	az Alsónyéki Népi Hagyományőrző Alapítvány,
b)	 az Ős-Szellemiség Egyesület,
c)	a Bátaszéki Önkormányzati Tűzoltóság Köztestület,
d)	a Magyar Galambtenyésztők Egyesülete Bátaszék,
e)	a Bátaszék Város Polgárőr Egyesülete.”
(3) Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 3. § (2) bekezdése helyébe a következő rendelkezés lép:
„(2) Amennyiben a képviselő-testület éves költségvetési rendeletében a kiemelt civil szervezetek támogatásán kívüli keretet állapít meg egyéb civil szervezetek támogatására úgy a költségvetési rendelet hatálybalépését követő 10 napon belül a támogatás elnyerésére irányuló pályázati felhívást közzé kell tenni a község honlapján (www.alsonyek.hu).”
2. §
Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 4. § (1) bekezdése helyébe a következő rendelkezés lép:
„(1) Támogatás nyújtható
a)	 e rendelet 3. § (1a) bekezdésében meghatározott módon,
b)	az önkormányzat által támogatás elnyerésére kiírt felhívás, és az arra benyújtott kérelem elbírálása vagy
c)	támogatás elnyerésére kiírt felhívás nélkül, egyedi kérelem benyújtása és annak elbírálása útján;
d)	felhalmozási és működési célra;
e)	visszatérítendő vagy vissza nem térítendő pénzbeli vagy
f)	természetbeni formában.”
3. §
Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 6. § (1) bekezdése helyébe a következő rendelkezés lép:
„(1) A 3. § (2) bekezdésben meghatározott civil szervezeteknek a működésüket célzó támogatás elnyerésére legkésőbb a tárgyévi önkormányzati költségvetési rendelet hatálybalépését követő 60 (hatvan) napon belül kell e rendelet 1. mellékletét képező adatlapon benyújtani a támogatási kérelmet a Bátaszéki Közös Önkormányzati Hivatal (a továbbiakban: KÖH) alsónyéki ügyfélszolgálati megbízottjánál.”
4. §
Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 7. §-a helyébe a következő rendelkezés lép:
„7. §
Támogatásban - e rendelet 3. § (1a) bekezdésében foglalt szervezetek kivételével - csak az a pályázó részesülhet, aki a támogatási felhívásnak maradéktalanul megfelelő kérelmet, illetve egyedi kérelem esetén részletes indoklással ellátott írásos kérelmet nyújt be és ahhoz valamennyi szükséges mellékletet csatolja.”
5. §
Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 10. §-a helyébe a következő rendelkezés lép:
„10. §
Nem részesíthető pénzügyi támogatásban és a folyósított támogatást az erről szóló értesítést követő 10 napon belül, a Polgári Törvénykönyvről szóló 2013. évi V. törvény szerinti kamattal növelt mértékben köteles visszafizetni az a civil szervezet;
a)	a benyújtott támogatási, illetve elszámolási dokumentációjában megtévesztő, vagy valótlan adatot szolgáltatott;
b)	amely az előző évben kapott pénzügyi támogatással nem megfelelően számolt el;
c)	az előző évben kapott támogatást – a képviselő-testület előzetes hozzájárulása nélkül – a jóváhagyott céltól eltérően használta fel.”
6. §
Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 12. § (2) és (3) bekezdése helyébe a következő rendelkezések lépnek:
„(2) Az elszámolási kötelezettségének a Támogatott e rendelet 3. mellékletében meghatározott útmutató szabályai szerint köteles eleget tenni.
(3) Az elszámolások elfogadásáról a képviselő-testület dönt.”
7. §
(1) Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet 2. melléklete helyébe az 1. melléklet lép.
(2) Az államháztartáson kívüli források átvételéről és átadásáról szóló 6/2014. (III. 20.) önkormányzati rendelet a 2. melléklet szerinti 3. melléklettel egészül ki.
8. §
Ez a rendelet a kihirdetését követő napon lép hatályba.

1. melléklet az .../... . (... . ... .) önkormányzati rendelethez
„2. melléklet
Elszámoló lap
	Elszámoló lap
_______. évi támogatás elszámolásához

	Támogatási szerződés száma:
	

	Kedvezményezett/Támogatott neve:
	

	Székhelye:
	

	Adószám:
	

	Törvényes képviselő neve, titulusa:
	

	A megítélt támogatás összege (Ft):
	

	Fel nem használt támogatás összege (Ft):
	

	

	Elszámoló lap a támogatás felhasználásáról

	Sor-szám
	A bizonylat sorszáma
	A bizonylat típusa*
	A bizonylat kiállítójának neve
	A bizonylat kiállításának kelte
	A bizonylaton feltüntetett teljesítés időpontja
	A gazdasági esemény rövid leírása
(részletek, vonatkozó határozat száma)
	A bizonylat nettó összege (Ft)
	A bizonylat bruttó összege (Ft)
	A bizonylat összegéből a támogatás terhére elszámolt összeg (Ft)
	A pénzügyi teljesítés (kifizetés) időpontja
	Pénztárbizonylat/bankszámlakivo-nat száma

	20.
	
	
	
	
	
	
	
	
	
	
	

	
	
	
	
	Összesen:
	0
	0
	0
	
	

	* Kiadást igazoló bizonylat típusa, különösen: számla, bérkifizetési összesítő, számlakivonat

	

	Alulírott büntetőjogi felelősségem tudatában kijelentem, hogy

	-az elszámoló lapon feltüntetett költségek kifizetése előtt azok jogosságáról és összegszerűségéről előzetesen meggyőződtem;

	- az elszámoló lapon feltüntetett költségekhez tartozó megrendelés(ek)/szerződés(ek) az azokban foglaltaknak megfelelően teljesült(ek), a Megbízott(ak) a megrendelés(ek)ben/szerződés(ek)ben foglalt(ak)nak eleget tett(ek);

	- a támogatást a támogatási cél szerint, a támogatott tevékenységgel kapcsolatos kiadásokra, a támogatói okiratban foglaltaknak megfelelően használtam fel;

	- a pénzügyi összesítőben szereplő adatok helyességét, valódiságát, valamint a pénzügyi és számviteli szabályok szerinti elszámolását igazolom;

	- a beszámolóban elszámolt költségeket más elszámolásban - támogatás terhére elszámolt költségként - nem szerepeltetem;

	- a beszámolóhoz benyújtott valamennyi bizonylat, egyéb dokumentum az eredetivel mindenben megegyező másolat;

	- az elszámoló lapon feltüntetett költségeket alátámasztó számviteli bizonylatok maradéktalanul, záradékolva, rendelkezésre állnak a Kedvezményezett vonatkozó szabályzatában megjelölt bizonylat megőrzési helyen.

	Szakmai elszámolás a támogatási összeg felhasználásáról (maximum 4000 karakter):

	
	Kelt:

	
	

	
	

	
	

	
	kedvezményezett aláírása
P.h.

	Alsónyék Község Önkormányzata jelen elszámoló lap alapján határozza meg, hogy mely számviteli bizonylatokat kéri be ellenőrzésre.
A pénzügyi elszámolás papír alapú dokumentumait Alsónyék Község Önkormányata postacímére (7148 Alsónyék, Fő utca 1. sz.) ajánlott küldeményként, vagy személyesen kell benyújtani.


”

2. melléklet az .../... . (... . ... .) önkormányzati rendelethez
„3. melléklet a 6/2014. (III. 20.) önkormányzati rendelethez
(A melléklet szövegét a(z) elszámolási útmutató.pdf elnevezésű fájl tartalmazza.)”

Általános indokolás
A rendelet elfogadásával az önkormányzat által államháztartáson kívülre nyújtott támogatások elszámolási rendje a hatályos jogszabályoknak megfelelően pontosításra kerül, valamint megteremtésre kerül a lehetőség, hogy a jövőben a képviselő-testület a költségvetési rendeletében közvetlenül állapíthasson meg működési támogatást olyan civil szervezetek részére amelyeket évenként visszatérően önkormányzati támogatásban kíván részesíteni.
Részletes indokolás
Az 1. §-hoz 
A módosítással a rendelet a támogatás nyújtását lehetőségként állapítja meg.
A 2. §-hoz 
Kiemelt szervezeteknek nyújtandó támogatás lehetőségét biztosítja a rendelkezés.
A 3. §-hoz 
Pontosítást tartalmaz a rendelkezés.
A 4. §-hoz 
Pontosítást tartalmaz a rendelkezés, mivel a kiemelt szervezeteknek nem szükséges pályázati eljárásban részt vennie.
Az 5. §-hoz 
Jogszabály megnevezése javításra kerül.
A 6. §-hoz 
A 3. mellékletben elhelyezett útmutató a támogatás felhasználásra vonatkozó irányokat, az elszámolás részletszabályait állapítja meg. A rendelet hatályba lépését követően ezen elszámolási szabályok alkalmazásával készülnek a támogatási szerződések.
A 7. §-hoz 
A rendelkezés a hatályos jogszabályoknak megfelelően kialakított elszámoló lapot szabályozza újra.
Továbbá az elszámolási részletszabályokat részletező útmutatót tartalmazza.
A 8. §-hoz 
Hatályba léptető rendelkezést tartalmaz.
Az 1. melléklethez 
A hatályos jogszabályoknak megfelelően kialakított elszámoló lapot tartalmazza.
A 2. melléklethez 
Az elszámolási útmutató szövegét tartalmazza.

